Public procurement notice: Contract Notice
Published: 2016-10-26
Buyer: Väestörekisterikeskus
Country: FI
Region: SUOMI / FINLAND
Contract type: Services
Procedure: Open procedure
CPV classification: 72000000
Estimated value: 400000 EUR
Submission deadline: 2016-12-12
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Väestörekisterikeskus, jäljempänä VRK, pyytää tarjousta käyttöoikeudesta ohjelmistoon ja sen käyttöympäristöön, jolla toteutetaan VRK:n henkilöstölle käyttäjäystävällinen, vuorovaikutteinen ja ajantasaista tietoa tarjoava intranetsivusto (jäljempänä sisäinen verkkopalvelu tai verkkopalvelu).
Tavoitteena on uudistaa VRK:n sisäinen verkkopalvelu. Osana hankintaa on asiantuntijatyö koko sopimuskauden.
Palvelun toimittamisesta vastaava toimittaja työskentelee lähtökohtaisesti toimittajan omissa työtiloissa ja työvälineillä, ellei toisin sovita.
Hankinnan kohteina ovat käyttöoikeudet ohjelmistoon ja käyttöympäristöön sekä asiantuntijatyö. Asiantuntijoista muodostettavan kehitystiimin tehtävänä on verkkopalvelun uudistamiseen liittyvä suunnittelu,- toteutus- ja testaustyö sekä projektivaiheen jälkeen jatkokehitys- ja ylläpitotyö.
VRK tuottaa palveluja ketterän kehittämisen periaatteiden mukaisesti, jotka on kuvattu liitteessä Ketterän kehittämisen yhteistyömalli. Tavoitteena on rakentaa palvelut hankkimalla asiantuntijatyöhön kehitystyötiimi projektivaiheeseen ja jatkuvan palvelun aikana tapahtuvaan kehittämiseen. Projektivaihe jakaantuu konseptointi- ja tuotantovaiheeseen. Projektivaiheessa kehitystiimiin kuuluvat scrummaster, 3 sovelluskehitysasiantuntijaa, 1 käyttöliittymäsuunnittelija ja 1 tietokanta- ja integraatiokehittäjä. Tiimiä voidaan tarvittaessa täydentää lisäjäsenillä. Tarjoajalla tulee olla valmius täydentää tiimiä tarvittaessa myös muilla erityisasiantuntijoilla, joiden tehtävistä sovitaan erikseen, esimerkiksi käytettävyysasiantuntija. Jatkuvan palvelun aikana käytetään kulloiseenkin toimeksiantoon tarvittavaa asiantuntijaa tai asiantuntijoita. Tarvittavat resurssit on kuvattu liitteissä 1, 2 ja 3.
VRK:n sitoumukseton arvio projektin aikaisesta henkilötyömäärästä on 200 htp jakaantuen eri asiantuntijoiden kesken liitteessä kolme arvioidulla tavalla. Järjestelmän ylläpitoon ja jatko-kehitykseen arvioidaan tarvittavan 4 henkilötyöpäivää kuukaudessa. Tarkkaa henkilötyömäärän tarvetta ei voida ilmoittaa, koska ei ole mahdollista määritellä kokonaispalvelun tarvetta koko sopimuskaudella. VRK korostaa, että liitteessä kolme oleva sitoumukseton arvio asiantuntijatyön määrästä perustuu tämän hetkiseen tietoon ja on suuntaa-antava.
Integraatiotarpeita ei ole vielä mahdollista määritellä, mutta tulevaisuudessa näitä voi olla esimerkiksi liityntä organisaation muihin työtiloihin, joihin palvelua tuottaa mm. Valtori.
VRK varaa mahdollisuuden laajentaa hankinta koskemaan myös ulkoisia verkkopalveluja (www.vrk.fi ja. eevertti.vrk.fi ) siten, että ne tarvittaessa voidaan siirtää tarjouskilpailun voittavan tarjoajan palveluun ja jatkaa ulkoisten verkkopalvelujen kehittämistä.
Hankinta sisältää myös julkaisujärjestelmän yhden päivän koulutuksen erikseen pääkäyttäjille ja sisällöntuottajille (yht. 2 päivää) ennen järjestelmän käyttöönottoa ja VRK:n omaan käyttöön tulevat käyttöohjeet.
Tarjouskilpailun voittaja järjestää kehitys- ja testiympäristön sekä järjestää jatkuvaan palveluun liittyvän tuotantoympäristön ja siihen liittyvät palvelut. Palvelussa noudatetaan korotettua tietoturvaa.
Hankinnan kokonaisarvoa ei pystytä arvioimaan koko sopimuskaudella. Hankintailmoituksessa oleva hankinnan kokonaisarvo on vain arvio tämän hetkisen tiedon pohjalta.
Ks. tarjouspyyntö liitteineen. Tarvittavat resurssit ja hankinta on kuvattu tarjouspyynnössä ja sen liitteissä 1, 2, 3 ja 4 liitteineen.
Palvelu hankitaan toistaiseksi voimassa olevalla sopimuksella. Projektivaihe päättyy 31.8.2017 ja jatkuva palvelu alkaa 1.9.2017.
Kaikki tarjoajaa ja hankinnan kohteita koskevat vaatimukset on kuvattu tarjouspyynnössä ja sen liitteessä 1 Palvelukuvaus, liitteessä 2 Pakolliset vaatimukset palvelulle ja Liite 2.1 ESPD-lomake sekä liitteessä 4 Sopimusluonnos liitteineen.

Eligibility requirements: Kaikki tarjoajaa ja hankinnan kohteita koskevat vaatimukset on kuvattu tarjouspyynnössä ja sen liitteessä 1 Palvelukuvaus, liitteessä 2 Pakolliset vaatimukset palvelulle ja Liite 2.1 ESPD-lomake sekä liitteessä 4 Sopimusluonnos liitteineen.

Award value: 400000